בשם החוק

בשם החוק: על בית המשפט, החוקה ושלטון החוק הוא אנתולוגיה משפטית מאת השופט אנטונין סקאליה שיצאה לאור בהוצאת סלע מאיר בשנת 2022. הספר מבוסס על מאמרים, הרצאות ופסקי דין שכתב סקאליה במהלך השנים. בנוסף בספר מופיעות הערות הקושרות חלק מן המאמרים למציאות המשפטית בישראל.

את פסקי הדין והמאמרים קיבצו ותרגמו שמעון ותמי נטף. יהושוע (שוקי) שגב שימש בתפקיד העורך האקדמי, ויעל לקסמן בהט הייתה עורכת התרגום.

 סקירה 
הספר נפתח בהקדמה מאת שר המשפטים לשעבר דניאל פרידמן, בה הוא מסביר על חשיבות לימוד כתביו של סקאליה והבנתם. בהקדמה נוספת כותב יהושוע שגב הסבר על עמדותיו של סקאליה בנושאים שונים, והסבר ראשוני של שני הקווים המנחים החשובים ביותר של סקאליה בבואו לִפסוק: הטקסטואליזם שדוגל בפסיקה אך ורק על פי לשון החוק, והאוריגינליזם שדוגל בהיצמדות למשמעות סעיפי החוקה בעת כתיבתה. 

גוף הספר מחולק לחמישה חלקים, בחלק הראשון, "משפט חוקתי", מאוגדים שלושה נאומיםנאום "המבנה הוא הכל" באוניברסת נוטרדאם, אוקטובר 2007הרצאה באוניברסיטת בראון על "חשיבות הסעיפים הטכניים בחוקה", אפריל 1991 ודעת מיעוט אחתפס"ד בומדיין נ' בוש  של השופט סקאליה, אשר ביחד אמורים להוות מבוא למערכת הדמוקרטית בכלל והמשפטית בפרט של ארצות הברית. בנאומים הוא מסביר על חשיבות החוקה והמנגנון הטכני שלה, בד בבד עם ההכרח לפסוק לפי השיטה האוריגינליסטית והטקסוטאלית.

בחלק השני, "שפיטה ושופטים", מאוגדים ארבעה נאומים"שלטון החוק כחוק של כללים" הרצאה שניתנה באוניברסיטת הרווארד בפברואר 1989נאום "דעת המיעוט" בפני האגודה ההיסטורית של בית המשפט העליון, 1994"תפקידו של המשפט הזר" נאום במכון אנטרפרייז, יוני 2006נאום "ייעודו של שופט" בטקס ציון העשור להקמתה של הפקולטה למשפטים באוניברסיטה הפרואנית למדעיים שימושיים, מאי 2007 מאמר אחד ושני חוות דעת,פס"ד הורות מתוכננת נ' קייסיפס"ד לוהאן נ' מגיני חיות הבר שבהם מסביר סקאליה על הכלים המשפטיים שעומדים לרשות כל שופט, דוגמת דעת המיעוט, ועל הכישורים שדרושים לו. בנוסף הוא מביע ביקורת על היחס לשופטים ככוהני דת וכפוסקים חברתיים ועל השימוש המוגבר בפסקי דין ותקדימים זרים.

בחלק השלישי, "השלטון לרשויותיו", מאוגדים שני נאומים"סמכויות הקונגרס", נאום סגור בבית הנבחרים של ארצות הברית, ינואר 2011נאום על "המשבר בהליך מינוי שופטים" באוניברסיטת דושישה, קיוטו, פברואר 2003 דעת מיעוט אחתפס"ד מוריסון נ' אולסון ומאמר אחד שבהם השופט סקאליה מסביר על החשיבות הרבה שיש לאיזונים ובלמים בשיטה הדמוקרטית ומדגים זאת על השיטה למינוי שופטים בארצות הברית יחד עם ביקורת על קלות הראש שבה מאפשרים לאחת הרשויות לפלוש לתחומה של האחרת והסבר מעמיק על המשותף לטקסטואליזם ולאורגינליזם ולמקור של שתי השיטות.

בחלק הרביעי, "מקצוע השופט והחינוך המשפטי" מאוגדים חמישה נאומים"מקצוע המשפטים" נאום באוניברסיטת דייטון, מאי 1984נאום על החינוך האזרחי לכבוד יום הולדתו של ג'ורג' וושינגטון, 14 בפברואר 2014נאום על ההשכלה המשפטית באוניברסיטת ג'ורג' מייסון, מארס 1999"אברהם לינקולן" נאום במוזיאון הנשיאותי בספרינגפילד, מאי 2008רואסט על רות ביידר גינסבורג, 1990 ובהם סקאליה מדגיש את תפיסתו החינוכית לגבי הוראת המשפטים כשהוא מדבר כפרופסור אמריטוס. בנאום הרביעי הוא מסביר על הקריירה המשפטית של אברהם לינקולן ועל עמדותיו הנחרצות הרבה לפני שנהיה פוליטיקאי, והנאום החמישי הוא רואסט על השופטת רות ביידר גינסבורג שמדגים את הקשרים הידידותיים החמים ששררו בינה ובין סקאליה.

בחלק החמישי, "משפט פוגש חברה" מאוגדים שישה נאומים"אמונה ושפיטה" נאום בחגיגות 30 השנים לעיתון לונג איילנד הקתולי, אוקטובר 1992הרצאה על מסורת בבסיס הטיסה של חיל הנחתים בקרוליינה הצפונית, 1998נאום על "ימין, שמאל, ורווחת הציבור" באוניברסיטה האפיפיורית הגרגוריאנית ברומא, מאי 1996נאום על השואה בטקס לציון קורבנות השואה בקפיטול, 8 במאי 1997"מה עושה אותנו לאמריקאים?" נאום בטקס קבלת פרס הקרן האיטלקית-אמריקנית הלאומית לשירות ציבורי, אוקטובר 1986"רק באמריקה" נאום בפני ארגון בני ברית בוושינגטון הבירה, מארס 1987 ודעת מיעוט אחתפס"ד לי נ' וייסמן שבהם סקאליה מרשה לעצמו להתרחק מעט מן הסוגיות המשפטיות הסבוכות ולהתעסק יותר במהות, כך לדוגמה ארבעה מהנאומים מוקדשים לסוגיות של דת ואמונה וכיצד הם משתלבים בחברה, נאום אחד עוסק בשאלה: מה הופך אדם לאמריקני ושני נאומים עוסקים ביהדות כשהנאום האחרון כולל בתוכו את המכתב ששלח ג'ורג' וושינגטון לחברי הקהילה היהודית בניופורט.

 ביקורת 
עיתונאי "הארץ" נתנאל שלומוביץ' תיאר את הספר כ"(ספר ש)נועד להעניק תוקף למגוון עמדות שמרניות בישראל ולסייע בהכשרת משפטנים בדמותו (של סקאליה) בארץ", ומסביר כי את המאמרים שהספר מכיל תרגם עוזרו הפרלמנטרי של חבר הכנסת שמחה רוטמן, כסימן להתעצמות ההשפעה של פורומים המייבאים חשיבה שמרנית אמריקאית למדינת ישראל. לעומתו סובר עיתונאי "מעריב" שמואל רוזנר כי אין להחיל את דעותיו של סקאליה על השיח המשפטי בישראל, היות והמערכת המשפטית והפוליטית בארצות הברית שונה באופן מהותי מזו של מדינת ישראל, ועל כן יש לקחת בערבון מוגבל את התומכים בהחלת דעותיו על מערכת המשפט הישראלית. בעיתון מקור ראשון כתב עורך דין זאב לב כי ""בשם החוק" הוא הזדמנות להתבונן על הדיון החוקתי הישראלי דרך משקפיים אמריקניים מרוחקים... הכתיבה קולחת, הטיעונים מעמיקים, וההומור המסתתר בין שורות הנאומים מקל מאוד על קריאת החלקים המשפטיים היבשים יותר."

 קישורים חיצוניים 

 באתר הוצאת סלע מאיר

 הערות שוליים 

קטגוריה:ספרי עיון בעברית
קטגוריה:ספרי הוצאת סלע מאיר
קטגוריה:ספרי 2022
קטגוריה:משפט וספרות